Budapest Főváros XIV. Kerület Zugló Önkormányzata
Jogi és Ügyrendi Bizottságának Elnöke

123-789/2025                                                                                 Nyilvános ülésen tárgyalandó!
	

Napirend száma: ……………………

a Képviselő-testület 
2025. október 30-i ülésére


Tisztelt Képviselő-testület!

Tárgy: 
Beszámoló a Jogi és Ügyrendi Bizottság saját és átruházott hatáskörben 
2024. november 7 – 2025. szeptember 22. között hozott döntéseiről, intézkedéseiről



I. Előzmények

Budapest Főváros XIV. Kerület Zugló Önkormányzat Képviselő-testülete szervezeti és működési szabályzatáról szóló 15/2019. (XI. 7.) önkormányzati rendelete 16. § (5) és (6) bekezdése alapján a bizottság ellátja a jogi és ügyrendi, valamint a közbiztonsági kérdésekkel összefüggő feladatokat és a képviselő-testület által átruházott, a rendelet 5. mellékletében felsorolt egyes feladat-és hatásköröket. A 18. § (2) bekezdésének értelmében az állandó bizottság szükség szerint, de évente legalább egyszer beszámol a képviselő-testületnek a rá átruházott feladat- és hatáskörök ellátásáról, az önkormányzati hatósági jogkörök gyakorlásáról, valamint a költségkerete felhasználásáról.


II. Vélemények


A Jogi és Ügyrendi Bizottság saját és átruházott hatáskörében 2024. november 7 – 2025. szeptember 22. között hozott döntéseinek, intézkedéseinek számáról az alábbiak szerint tájékoztatom a Tisztelt Képviselő-testületet:
	Állandó feladat:
	Összes döntés
	Elfogadva
	Elutasítva

	Végzi a vagyonnyilatkozatok nyilvántartását és őrzését.
(16. § (5) bekezdés a) pont szerint)
	4
	4
	0

	Önkormányzati képviselő a Bizottságnak adja át az általa az összeférhetetlenségi ok alapjául szolgáló jogviszony megszüntetése érdekében tett és a jogviszony megszüntetéséről szóló, az arra jogosult által írásban megerősített lemondó nyilatkozatát.
(16. § (5) bekezdés b) pont szerint)
	0
	0
	0

	Lefolytatja a méltatlansági, az összeférhetetlenségi, a képviselő kötelezettségszegése tényének a megállapítására irányuló eljárást, valamint a vagyonnyilatkozatok ellenőrzésére irányuló eljárást, és e feladatkörében előterjesztés benyújtására jogosult és köteles.
(16. § (5) bekezdés c) pont szerint)
	0
	0
	0

	Állást foglal a bizottságok közötti hatásköri összeütközés esetén.
(16. § (5) bekezdés d) pont szerint)
	           0
	0
	0

	Állást foglal a közigazgatási hatósági eljárásban az önkormányzatot megillető jogorvoslati kérelem benyújtásáról vagy a jogorvoslati jogról való lemondásról.
(16. § (5) bekezdés e) pont szerint)
	           0
	0
	0

	A képviselő-testület önkormányzati rendeletnél magasabb szintű jogszabályban meghatározott feladatai közül átruházott feladat- és hatáskörben jóváhagyja a polgármester szabadságolási ütemtervét.
(16. § (5) bekezdés f) pont szerint)
	1
	1
	0

	Átruházott döntési jogkörök:
	
	
	

	Dönt: 
	
	
	

	1.1. A mindenkori költségvetési rendeletben biztosított kereten belül egyedi támogatás nyújtásáról.
	0
	0
	0

	1.2. A Kiváló Rendőr Elismerő Oklevél, a Kiváló Önkormányzati Rendész Elismerő Oklevél, a Kiváló Tűzoltó Elismerő Oklevél, a Kiváló Önkéntes Tűzoltó Elismerő Oklevél, a Kiváló Polgárőr Elismerő Oklevél önkormányzati elismerések adományozásáról.
	5
	5
	0

	1.3. Az önkormányzati elismerésben részesíthető személyek köre, az évente adományozható elismerések száma, leírása, adományozásának a feltételei és rendje, a jelölésre jogosultak, a javaslat előterjesztésére jogosult, az önkormányzati elismeréssel járó jutalom mértéke és formája, valamint az adományozás időpontja megállapításáról.
	0
	0
	0




A Képviselő-testület munkáját segítve számos esetben véleményezett rendelettervezeteket és jogi vonatkozású előterjesztéseket. 

Kérem a Tisztelt Képviselő-testületet, hogy a Jogi és Ügyrendi Bizottság saját és átruházott hatáskörben hozott döntéseiről szóló beszámolóját tudomásul venni szíveskedjék!

Jogi Főosztály véleménye: Az előterjesztésben közölt adatok, egyéb információk alapján az előterjesztéshez jogi észrevételt nem tesz.


III. Döntési javaslat

Budapest Főváros XIV. Kerület Zugló Önkormányzata Képviselő-testülete elfogadja az előterjesztés 1. mellékletét képező határozati javaslatot.

A határozathozatal a Magyarország helyi önkormányzatairól szóló 2011. évi CLXXXIX. törvény 47. § (1) – (2) bekezdései, valamint az 50. §-a alapján egyszerű többséget igényel.


Mellékletek:
1. melléklet: Képviselő-testületi határozati javaslat





Budapest, 2025. október 9.



Lepsényi László s.k.
    JÜB elnöke





Készítette: Polgármesteri Hivatal
                  Jegyzői Kabinet
                  Képviselői Koordinációs Osztály

Határozati javaslat

Budapest Főváros XIV. Kerület Zugló Önkormányzata Képviselő-testülete
……/2025. (X. 30.) önkormányzati határozata
a Jogi és Ügyrendi Bizottság saját és átruházott hatáskörben 
2024. november 7 – 2025. szeptember 22. között hozott döntéseiről, intézkedéseiről


Budapest Főváros XIV. Kerület Zugló Önkormányzata Képviselő-testülete a Jogi és Ügyrendi Bizottság saját és átruházott hatáskörben 2024. november 7 – 2025. szeptember 22. között hozott döntéseiről, intézkedéseiről szóló beszámolót tudomásul veszi.


Határidő: 2025. október 30.
Felelős: Rózsa András polgármester
              
1

4

